*Apie Argentinos miestą žiūrėkite: San Ramon de la Nueva Oranas*

| Oranasوهران |
| --- |
|        |
| *Vaizdas į Oraną* |
|  |
| 

OranasOranas

35°41′49″ š. pl. 0°37′59″ v. ilg.﻿ / ﻿35.69694°š. pl. 0.63306°r. ilg.﻿ / 35.69694; 0.63306﻿ (Oranas)Koordinatės: 35°41′49″ š. pl. 0°37′59″ v. ilg.﻿ / ﻿35.69694°š. pl. 0.63306°r. ilg.﻿ / 35.69694; 0.63306﻿ (Oranas) |
|  |
| Laiko juosta: (UTC+1) |
|  |
| **Valstybė** | Alžyro vėliava Alžyras |
| **Vilaja** | Orano vilaja |
| **Apskritis** | Orano apskritis |
|  |
| **Gyventojų** (2006) | 683 250  |
|  |
|  **Vikiteka** | Oranas |

**Oranas** (arab. وهران = *Wahrān*, pranc. *Oran*) – miestas šiaurės vakarų Alžyre, Viduržemio jūros pakrantėje; vilajos centras. 646 tūkst. gyventojų (2007; antrasis pagal dydį šalies miestas). Svarbus jūrų uostas. Išvystyta maisto, tekstilės, metalo, chemijos, metalurgijos, cemento pramonė, amatai. Yra universitetas, islamo meno muziejus. Senamiestyje yra citadelė ir XVIII a. mečetė. Iš Orano kilo Alžyro liaudies melodija *Raï*.

Istorija
--------

Romos imperijos laikais Orano apylinkėse buvo maža gyvenvietė Unica Colonia, išnykusi arabams užkariavus Magrebą. 
Oranas buvo įkurtas kaip prekybinis centras Andalūzijos maurų 903 m. Kastilijos kardinolas Francisco Jiménez de Cisneros jį užėmė 1509 m. ir ispanai miestą valdė iki 1708 m. kai miestą užėmė Osmanų imperija. Ispanai miestą atgavo 1732 m. bet jo prekybinė vertė krito ir Karolis IV jį pardavė turkams 1792 m. Prancūzai užėmė Oraną 1831 m. Jis buvo to paties pavadinimo departamento sostinė.

1940 m. liepą britų laivai sunaikino prancūzų laivus Orano uoste, kai šie atsisakė pasiduoti. Taip buvo pasielgta, kad laivai neatitektų vokiečiams. Viši režimas valdė Oraną iki 1942 m. kai jį išvadavo Sąjungininkų operacija Deglas.

1962 m. Alžyrui iškovojus nepriklausomybę, buvo išžudyta dauguma mieste gyvenusių europiečių bei žydų, nes jie palaikė prancūzų pusę. Dėl tikinčiųjų trūkumo Šv. Kryžiaus katedra buvo padaryta viešąja biblioteka.

Sportas
-------

* MC Oran – futbolo klubas; rungtyniavęs aukščiausioje šalies lygoje.

Namų rungtynes žaidžia Ahmed-Zabana stadione (pranc. *Stade Ahmed-Zabana*), talpinančiame 40 tūkst. žiūrovų.
* ASM Oran – futbolo klubas; rungtyniavęs aukščiausioje šalies lygoje.

Namų rungtynes žaidžia „Habibo" stadione (pranc. *Stade Habib Bouakeul*), talpinančiame 20 tūkst. žiūrovų.

Miestai partneriai
------------------

|  |  |
| --- | --- |
| * Ispanija Elčė, Ispanija
* Prancūzija Bordo, Prancūzija
* Kuba Havana, Kuba
* Senegalas Dakaras, Senegalas
* Pietų Afrikos Respublika Durbanas, PAR
 | * Lenkija Gdanskas, Lenkija
* Bangladešas Rangpuras, Bangladešas
* Tunisas Sfaksas, Tunisas
* Jordanija Zarka, Jordanija
* Marokas Udžda, Marokas
 |

Išnašos
-------

1. ↑  Jewish community of Oran
2. ↑  MC Oran pagal Globalsportsarchive
3. ↑  Stadiono talpa 40 tūkst. žiūrovų
4. ↑  ASM Oran pagal Globalsportsarchive
5. ↑  Stadiono talpa 20 tūkst. žiūrovų
6. ↑  „Bordeaux - Rayonnement européen et mondial". *Mairie de Bordeaux* (prancūzų). Suarchyvuotas originalas 2013-02-07. Nuoroda tikrinta 2013-07-29.
7. ↑  „Bordeaux-Atlas français de la coopération décentralisée et des autres actions extérieures". *Délégation pour l’Action Extérieure des Collectivités Territoriales (Ministère des Affaires étrangères)* (prancūzų). Suarchyvuotas originalas 2013-02-07. Nuoroda tikrinta 2013-07-29.
8. ↑  „Sister Cities Home Page". Suarchyvuotas originalas October 11, 2012. eThekwini Online: The Official Site of the City of Durban